b'\n_START_ARTICLE_\nPavel Mihel\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je \xc5\xa1tudij kompozicije zaklju\xc4\x8dil leta 1963, podiplomski \xc5\xa1tudij na isti ustanovi pri skladatelju Matiji Bravni\xc4\x8darju leta 1967. Mihel\xc4\x8di\xc4\x8deve skladbe pove\xc4\x8dini nosijo programske naslove: Stop Time, Timber Line, Blow up, Double Break, Free Lancing, Metulj, Bridge, Slike, ki izginjajo, Prizori iz Bele krajine, Sen prve mladosti, Central Park in the Dark, Unanswered question, Srce in druge. Komponira za raznovrstne zasedbe, mnoge skladbe pa so pre\xc5\xbeete z ljudsko motiviko._NEWLINE_V slovenskem prostoru je priznan tudi kot glasbeni kritik, pedagog in organizator koncertnih dogodkov (festival Musica Danubiana / UNICUM). Bil je dolgoletni urednik oddaj resne glasbe na Radiu Slovenija._NEWLINE_Od leta 2001 do upokojitve je bil dekan Akademije za glasbo v Ljubljani. Po njej je bil imenovan za zaslu\xc5\xbenega profesorja ljubljanske univerze.'